Girl on Fire (երգ, Ալիշա Քիզ)

Girl on Fire, ամերիկացի երգչուհի և երգահան Ալիշա Քիզի երգը՝ համանուն հինգերորդ ստուդիական ալբոմից։ Քիզն այս երգը համահեղինակել է  Ջեֆ Բհասկերի և Սալամ Ռեմու հետ։ Երգում ներառված է ամերիկյան ռոք-կիթառահար Բիլի Սքվայերի «The Big Beat» երգի թմբուկների ինտերպոլացիան, ինչի համար Բիլի Սքվայերը վճարվել է։
Քիզի «Girl on Fire» ալբոմի համանուն երգը թողարկվել է 2012 թվականի սեպտեմբերի 4-ին՝ դառնալով Քիզի առաջին թողարկումը «RCA Records» լեյբլում։
Երգը գրելու ժամանակ ոգեշնչման աղբյուր է եղել Քիզի որդի Եգիպիտի ծնունդը և նրա ամուսնությունը Սվիզ Բիթսի հետ։
Քիզը, բացի երգի հիմնական տարբերակից, ձայնագրել է նաև երկու ռեմիքսներ։ Inferno ռեմիքսում երգել է ամերիկացի հիփ հոփ երգչուհի Նիքի Մինաժը, իսկ երկրորդ ռեմիքսում՝ Bluelight վերնագրով, ներառված են հարվածային գործիքներ և դաշնամուր, «սմոքի» վերաձայնագրված վոկալ։ «Girl on Fire» երգը դրական արձագանքի է արժանացել քննադատների կողմից. նրանք գովաբանել են Քիզի վոկալն ու երգի բեմադրությունը։ 
Քիզն առաջին անգամ «Girl on Fire» երգը կատարել է 2012 թվականի սեպտեմբերի 6-ին՝ «MTV Video Music Awards»-ում՝ Մինաժի և ամերիկացի ոսկե մեդալակիր մարմնամարզուհի Գաբբի Դուգլասի հետ։ Երգը Միացյալ Նահանգներում վաճառվել է ավելի քան 4 միլիոն վճարովի ներբեռնումով։


== Նախապատմություն և թողարկում ==
«Girl on Fire» երգը Ալիսիա Քիզի համանուն ալբոմի գլխավոր երգն է, որը թողարկվել է 2012 թվականին։ Բացի հիմնական երգից, Քիզը ձայնագրել է երգի ևս երկու տարբերակ՝ Inferno ռեմիքսը Նիքի Մինաժի հետ, և Bluelight ռեմիքսը, որը հիմնական երգից տարբերվում է վոկալի բացակայությամբ և դաշնամուրի ու հարվածային գործիքների ներառմամբ։ «Լոս Անջելես Թայմս»-ից Գերիկ Քենեդին նկատել է, որ հիմնական երգը հավանաբար ստեղծվել է փոփ ռադիոյի համար, բայց Նիքի Մինաժի հետ տարբերակն ավելի մեծ ուշադրություն կարող է գրավել։ 2012 թվականին  «MTV Video Music Awards»-ում  երգի պրեմիերայի ժամանակ Քիզն ասել է. 


== Երաժշտություն և բառեր ==


=== Հիմնական տարբերակ ===
«Girl on Fire» երգը միջին տեմպ ունի, գրվել է Էմիլի Իզաբելի, Ջեֆ Բհասկերի, Սալամ Ռեմի և ամերիկացի ռոք կիթառիստ Բիլի Սքվայերի կողմից։ Երգը համեմված է ամերիկյան ռոք-կիթառահար Բիլի Սքվայերի «The Big Beat» երգի թմբուկների ինտերպոլացիայով, ինչի համար Բիլի Սքվայերը գումար է ստացել։ 
«Girl on Fire» երգը գրված է A մաժոռում, չորս քառորդ չափով, և րոպեում 93 հարվածով։
Քիզի ձայնը երգի ընթացքում C♯4 ցածր նոտայի օկտավայից հասնում է մինչև E5 բարձր նոտային։ Քիզը երգը սկսում է հետևյալ բառերով. «Նա ոտքերով գետնի վրա է և այրում է այն ամբողջովին։ Նա թևածում է ամպերի մեջ և չի պատրաստվում նահանջել։ Այս աղջիկը կրակի վրա է։» 
Քիզի երգի թեման հիմնականում կանանց նվաճումների գովաբանումն է բոլոր բնագավառներում, հատկապես «Նա պարզապես աղջիկ է և նա կրակի վրա է» հուկը, որը, ինչպես նկարագրել է «MTV»-ի աշխատակից Ռոբ Մարկմենը, արտասանվում է «հանգստացնող և միևնույն ժամանակ հրամայական տոնով»։ Մարկմենը նկատել է նաև երգի ռիթմիկ բնույթը։ «Los Angeles Times»-ի աշխատակից Գերիկ Քենեդին ընդլայնել է երգի բաղադրիչների նկարագրությունը՝ հավելելով, որ երգն ունի «պարզ հուկի շուրջը արագորեն կառուցվող ուժգին մարտական կոչ»։ Քննադատները «Girl on fire» երգը համեմատել են Քիզի նախկին երգերի՝ «No One» (2007) և «Try Sleeping with a Broken Heart»-ի հետ (2009)։ «Seattle Weekly» թերթի աշխատակից Էրին Թհոմփսոնը, «If I Ain't Got You» (2004) երգը համեմատելով՝ ասել է, որ «Girl on Fire» երգը Քիզի նախկին գործերին նման է իր «հանգիստ, մեղմ տեքստերով, որոնք տանում են դեպի մեծ և էմպատիկ կրկներգներ»։


=== Inferno տարբերակ ===

Inferno տարբերակում երգել է նաև Նիքի Մինաժը, որը երգին ավելացրել է երկու ռեփային տուն։ Մինաժը ձայնագրվել է  Լոս Անջելեսի «Chalice Recording» ձայնագրման ստուդիայում։ Inferno տարբերակում կիրառվել են նույն կաղապարներն ու արտադրանքը, ինչ որ հիմնական տարբերակում, այնուամենայնիվ, «Idolator» կայքի աշխատակից Կարլ Վիլլոտը երգի սկզբի երկու տները, որ կատարում էր Նիքի Մինաժը, «արժեզրկված» է համարել։ Նիքի Մինաժը երգը սկսել է այս խոսքերով, «Ինձ դուրս բերեց պատշգամբ, հրամայեց ցատկել իր հետ / Այո, ես ուրվական եմ, բայց ես նրա հետ հնարքներ չեմ անում / Ես չեմ փորձում նմանվել, ատում եմ դա տեսնել / բայց ես ունեմ Aggie, քանի որ ես ոսկի եմ հաղթում, ինչպես Գաբբին (Խոսքը Գաբբի Դուգլասի մասին է)»։ Մինաժը նաև խոսել է Մերիլին Մոնրոյի ուրվականի կողմից հետապնդված լինելու մասին։ Երկրորդ տան մեջ Մինաժը դիմել է իր երկրպագուներիին,«Եվ իմ հիմնական երկրպագուներին, շարունակեք կրկնել ինձ/ դա արեք մինչև իմ մահը / X  վանդակում, քանի որ ոչ ոք ինձ չի ստուգում»։ Մարկմենը նկատել է, որ այս տան մեջ Մինաժն իր ներկայացման ոճին անցել է ավելի քան շշուկով։ Ըստ «Entertainment Weekly» պարբերականի աշխատակից Քիլ Անդերսոնի՝ Մինաժի կատարումն ավելի նշանակալից է, քան Քիզինը, և նկատել է, որ երգի այս տարբերակը կրում է անգլիական «գերիջ» երաժշտության ազդեցությունը։


=== Bluelight տարբերակ ===
Bluelight տարբերակը սովորականից տարբերվում է դանդաղ տեմպով և վերաձայնագրված վոկալովնեով։
Ըստ «Los Angeles Times»-ի աշխատակից Գերիկ Քենեդիի՝ Bluelight ռեմիքսը ունի սահուն սինթեզ և թեթև ակորդային զարգացումներ։ Քենեդին մասնավորապես նշել է Քիզի ձայնի տարբերության մասին, այն անվանել «մշուշոտ» և նույն ձայնային տարբերությունը նկատել Քիզի 2009 թվականի «Un-Thinkable (I'm Ready)» սինգլում։ Մարի Էդուարդ Ներոն՝ «About.com»-ից, «Girl on Fire» երգը համեմատել է Քիզի «You Don't Know My Name» (2003) սինգլի հետ։ Ըստ «Idolator» կայքի աշխատակից Կարլ Ուիլոթի՝ այդ տարբերակում «Մինաժի, դաշնամուրի և մարտական թմբուկների բացակայությունը փոխել է ամեն ինչ»։ Ուիլոթը նկարագրել է, թե ինչպես է ստեղների ձայնը ձեռք բերում «ավելի զգացմունքային նրբերանգներ», մինչդեռ մեղեդին փոխարինվում է «թույլ բասով և խլացված դրամ-մեքենայով»։


== Ընդունում ==


=== Քննադատական արձագանք ===
Ջոն Փարլեսը՝ «New York Times»-ից  «Girl on Fire» և նախկինում թողարկված «New Day» երգերը անվանել է «հնչեղ օրհներգներ»։ 
«MTV»-ի  «RapFix» բլոգի աշխատակից Ռոբ Մարկմենը «Girl on Fire» երգը կոչել է «Ալիսիայի հզոր բալլադ»՝ նրա նախկին երգերի՝ «No One» և «Try Sleeping with a Broken Heart»-ի նման։
Այս համեմատություններին համակարծիք լինելով՝ Գերիկ Քենեդին ավելացրել է, որ հիմնական սինգլը «գրավիչ բալլադ է՝ հզոր վոկալով և տպավորվող հուկով»։ Քենեդին կարծում էր, որ Inferno ռեմիքսը՝ Նիքի Մինաժի մասնակցությամբ ավելի մեծ ուշադրություն կարող է գրավել, իսկ Bluelight տարբերակը համարել է «ամենաարբեցնողը»։ Վերջինիս մասին հավելել է, որ «ցավալի կլիներ անտեսել Քիզի զգայուն վոկալը»։ 
«Entertainment Weekly»-ի աշխատակից Քիլ Անդերսոնը կարծում էր, որ հուկը շատ թույլ է ստացվել, և որ Մինաժի կատարումը անհամեմատ բարելավել է երգը։ 
Ի հակադրություն դրան՝ Չարլի Ռոգուլեվսկին՝ «Vibe» ամսագրից, ասել է, որ երգը հաջողվել է միայն Քիզի կատարման շնորհիվ։ «Seattle Weekly»-ի աշխատակից Էրին Թհոմփսոնը գովաբանել է Քիզին, քանզի նա «հաճախ ճչացող» ներկայացվող կնոջ ուժի թեման մատուցել է «նուրբ և էլեգանտ ձևով» և մեկնաբանել է, որ միայն Ալիսան կարող էր անել այդ։ Երգը նկարագրելով՝ Թհոմփսոնն ասել է. «Այն պայթեցնում է օդը հարվածային գործիքներով, դրա դրաման այն դարձնում է հիշարժան, իսկ կոպիտ մեղեդին` գեղեցիկ և հուզիչ։ Երևի Քիզին միտք է ունեցել երգել ուժի մասին, և անհերքելի է, որ այդ նրան հաջողվել է»։ Խոսելով Inferno ռեմիքսի մասին` «Idolator» կայքի աշխատակից Կարլ Վիլլոթը համաձայնել է նախորդ քննադատների հետ՝ հատկապես ընդգծելով Քիզի վոկալը՝ օգտագործելով «որակյալ սավառնող վոկալ» տերմինը։


=== Առևտրային ցուցանիշներ ===
2012 թվականի սեպտեմբերի 7-ին ավարտված հիթ-շքերթների շաբաթում «Girl On Fire»-ը 67-րդ համարի ներքո նշել է իր նորամուտը ամերիկյան Hip-Hop Songs հիթ-շքերթում։ Դա, ըստ Նիելսեն տվյալների տարածման համակարգի (Nielsen BDS), մասամբ պայմանավորված էր 2,1 միլիոն ռադիոդիտումներով։ Հինգերորդ շաբաթում երգը գրավել է 7-րդ տեղը՝ դառնալով Քիզի 15-րդ թոփ հիթը Billboard Hip-Hop շքերթում։ Վերջում այն Billboard Hot 100 շքերթում բարձրացել է մինչև 11-րդ հորիզոնականը։ 2013 թվականի փետրվարի 13-ի դրությամբ ԱՄՆ-ում վաճառվել է 2 միլիոն օրինակով։ Երգը Քիզի միջազգային հիթն է դարձել՝ առաջին տեղը գրավելով Ավստրիայում, Հարավային Կորեայում և Սլովակիայում, և թոփ 5-ում հայտնվելով այնպիսի երկրներում, ինչպիսիք են Նիդեռլանդները, Բրազիլիան, Իսրայելը, Դենմարկը, Ճապոնիան, Գերմանիան, Շվեյցարիան, Ֆրանսիան և Միացյալ Թագավորությունը։ Այն թոփ 20 երգերից է եղել ԱՄՆ-ում, Ավստրալիայում, Բելգիայում, Կանադայում, Չեխիայում, Իռլանդիայում, Նորվեգիայում, Շոտլանդիայում, Իտալիայում, Ֆինլանդիայում, Հունգարիայում և Իսպանիայում։
Երգը ներառվել է բրազիլական «Salve Jorge» սերիալում, ինչը նպաստել է Բրազիլիայում երգի հաջողությանը։ Այն ներառված է եղել նաև «Borderlands 3» համակարգչային խաղում։


== Երաժշտական տեսանյութեր ==
Երգի տեսանյութի պրեմիերան եղել է 2012 թվականի հոկտեմբերի 19-ին «Black Entertainment» հեռուստաընկերության «106 & Park» հաղորդման ժամանակ։ Տեսանյութի ռեժիսորը Սոֆի Մյուլերն էր։ Տեսանյութը, որը պատկերում է Քիզին որպես իր երեխաներին ու ծեր մորը խնամող կնոջ, մեծ արձագանք է ստացել քննադատների շրջանում։ «Wall Street» թերթի աշխատակից Քրիստոֆեր Ֆարլին ասել է, որ Քիզը 21-րդ դարի տնային տնտեսուհու կերպարը սեքսուալ է դարձնում, և նրա երգը հետաքրքիր քայլ է փոփ աստղի համար։ «Rolling Stone» ամսագիրն ասել է, որ Քիզը «տնային տնտեսուհու գործերին հմայք և մոգություն է հաղորդում» և հղում է կատարել Մերի Փոփինսին, որը տեսանյութի համար ոգեշնչանքի աղբյուր է եղել։
2012 թվականի նոյեմբերի 2-ին Inferno ռեմիքսի տեսանյութը տեղադրվել է «VEVO»-ի էջում։ Այն հիմնական երգի տեսանյութից տարբերվում է միայն Նիքի Մինաժի առկայությամբ։ Մինաժի հետ տեսահոլովակի առաջին տարբերակում նա ներկայանում է կարմիր ու սև պատի դիմաց կանգնած՝ սև ու սպիտակ հանդերձանքով։ Իսկ երկրորդ տարբերակում նա երգում է հեռուստացույցի էկրանի վրա՝ սև հանդերձանքով և աստղազարդ երկնքի ֆոնով։ 2013 թվականին Ճապոնիայի համար ամբողջովին նոր տեսահոլովակ է նկարահանվել։


== Կենդանի կատարումներ ==
Քիզը «Girl on Fire» երգը առաջին անգամ կատարել է 2012 թվականի սեպտեմբերի 6-ին «MTV Video Music Awards»-ում. այն կայացել է Լոս Անջելեսում։ Նրան ընկերակցում էր Նիքի Մինաժը և 2012 թվականի Ամառային օլիմպիական խաղերի ոսկե մեդալակիր Գաբբի Դուգլասը, որը ներկայացել է երգի երկրորդ մասի ժամանակ։
ԱՄՆ-ի մարմնամարզության կանանց հավաքականը կարճ ներկայացում է կատարել՝ մինչ Քիսը կգար բեմ։
Ներկայացման ժամանակ Քիզը կանգնել է ստեղնաշարի վրա՝ նախքան աստիճաններով հիմնական բեմ իջնելը։ Երբ Մինաժը երգել է Գեբբի մասին տողերը, Գեբբին հայտնվել է բեմում և մի քանի մարմնամարզական հնարքներ ցուցադրել։
«American Superstar» ամսագիրը նրանց կատարումը «իրական հեռուստատեսային ներկայացում» է անվանել, որը գեղեցկացրել են Նիքի Մինաժն ու Գեբբի Դուգլասը, ինչպես նաև Քիզի վերցրած բարձր նոտաները։ Ամսագիրը ներկայացումը սեքսուալ և մտերմիկ է համարել։ Fun խմբի կիթառիստ Ջեկ Անտոնոֆը ասել է. «Քիզի կատարումը արժանի է, որ նրա մասին մարդիկ 10 տարի խոսեն»։ «VH1» ալիքի աշխատակից Սաբրինա Ռոջաս Վեիսը համաձայնել է, որ ներկայացումը անմոռանալի է դարձել Քիզի անկրկնելի վոկալի և Դուգլասի անակնկալ հայտնվելու շնորհիվ։
2012 թվականի սեպտեմբերի 28-ին «Girl on Fire» երգը կատարվել է «ITunes» փառատոնի ժամանակ։ Քիզը նոյեմբերի 18-ին երգը կատարել է Մեծ Բրիտանիայի «The X Factor» նախագծում։ 2012 թվականի նոյեմբերի 12-ին Քիզը «VH1 Storytellers»-ում բացի «Girl On Fire»-ից կատարել է նաև իր նոր «Brand New Me + Our Favorites On» ալբոմից մի երգ։ 2012 թվականի նոյեմբերի 11-ին Քիզը իր New Day և Girl On Fire երգերի փայլուն կատարմամբ պայթեցրել է «MTV Europe Music Awards»-ի բեմը։ Նոյեմբերի 20-ին՝ երեկոյան ժամը 7-ին, Ալիսիան հոյակապ ներկայացել է YouTube-ի Live Stream-ում՝ Google+ Hangout-ով՝ իր «Girl on Fire» ալբոմը հանրության դատին հանձնելով առաջին անգամ։ 2012 թվականի նոյեմբերի 26-ին նա այս երգը ներկայացրել է «Good Morning America» հաղորդման ժամանակ, իսկ նոյեմբերի 29-ին՝ «The X Factor USA» նախագծի շրջանակներում։
2013 թվականի հունվարի 21-ին Քիզը փոփոխված տեքստով կատարել է այս երգը Բարաք Օբամայի երդմնակալության պարահանդեսի ժամանակ, որը տոնում էր իր երկրորդ կառավարաշրջանը։
2013 թվականի հունվարի 25-ին Քիզը Իսպանիայի «Los Premios 40 Principales» մրցանակաբաշխության ժամանակ իր «New Day» և «Brand New Me» երգերի միքսն է կատարել։ Հաջորդ օրը նա «Girl on Fire» երգը կատարել է Ֆրանսիայի Կանն քաղաքում՝ «NRJ Music Award» մրցանակաբաշխության ժամանակ։ 2013 թվականի Գրեմմի մրցանակաբաշխության ժամանակ նա Maroon 5-ի հետ կատարել է «Girl on Fire» և «Daylight» երգերը։


== Քովեր տարբերակներ ==
2012 թվականի սեպտեմբերին Միշա Բին կատարել է երգի ակուստիկ քովեր տարբերակը, ինչի մասին մի քննադատ ասել է. «Այն անհարմար պահը, երբ քո նոր երգը ինչ-որ մեկը քեզնից լավ է կատարում»։ 2012 թվականի նոյեմբերի 19-ին այն կատարել է The Voice-ի երրորդ եթերաշրջանի մասնակից Սիլվիա Յակոբը։ 2013 թվականին Նայա Ռիվերաս՝ որպես Սանտանա Լոպեզ կատարել է այս երգը՝ Glee հեռուստասերիալի չորրորդ սեզոնի տասներեքերորդ սերիայում։
2013 թվականի հունվարի 26-ին Ուիլյամ Բելլին, Դետոքսը և Վիքի Վոքսը նկարահանել են «Girl on Fire»-ի ծաղրերգությունը՝ «Boy Is a Bottom» վերնագրով։ 2015 թվականի հունվարի 13-ին նկարահանված «Boy Is a Bottom»-ի իսպանական տարբերակը Ուիլյամ Բելլին վերնագրել է «Es Una Pasiva»: 2013 թվականի մարտի 8-ին երգիչ Ֆատին Շիդքիան կատարել է «Girl on Fire» երգը Ինդոնեզիայի «X Factor» նախագծում։ 2014 թվականի Գլաստոնբուրի փառատոնի ժամանակ Դոլլի Փարթոնը կատարել է այս երգի «քանթրի» տարբերակը։
2017 թվականի հուլիսի 18-ին հեռարձակված «America's Got Talent»-ի 12-րդ սեզոնի 1207-րդ մասում ամերիկացի երգչուհի Անջելիկա Հեյլը կատարել է այս երգի իր քովեր տարբերակը և արժանացել է մրցանակի։


== Տրեկի լսումներ ==


== Վարկեր և անձնակազմ ==
ՁայնագրումՁայնագրվել է Jungle City Studios (NYC), Oven Studios (NYC) & The Record Plant (Los Angeles, CA) ստուդիաներումԱնձնակազմ 


== Հիթ-շքերթներ ==


== Արտոնագրեր ==


== Ռադիո հավելվածներ և թողարկման պատմություն ==


== Ծանոթագրություններ ==


== Արտաքին հղումներ ==
Girl On Fire (Bluelight տարբերակ) (Աուդիո)  YouTube-ում
Girl On Fire (Inferno տարբերակ) (Աուդիո)  YouTube-ում
Girl On Fire (Inferno տարբերակ) երաժշտական տեսահոլովակ YouTube-ում